Dayîkanê ke Zîndanê Bakirkoyî de domanê xo zîyaret kerdî, dima ra vernîya zîndanî de dest bi çalakîya roniştişî kerde.
Dayîkan ard ziwan ke seba ke domanê înan memirê înan dest bi çalakîye kerde û heta wedartişê tecrîdî do çalakîya înan dewam bikero.
Dayîkan ra Perî Akyildiza ke kênaya aye Leyla Akyildize zîndan de ya, waşt ke waştişê domananê înan berê qebûlkerdene û hema ke domanê înan nêmerdî tecrîd bêro wedartene. Akyildize  da zanayene ke ê do her roje saet 12 de vernîya Zîndanê Bakirkoyî de berê têhet . Dayîkan ard ziwanê ke ê aşitî wazenê û nêwazenê ke kesêk bimiro û bi çepikan çalakîya xo qedîna.
